***L23. Синонимууд.***

Дуунуудай хэhэгγγдые уншахадаа, илгаhан γгэнγγд юу тэмдэглэнэб гэжэ тодоруулагты.

1. Зурынал, зурынал харгымнай,

Зурыхынш алдаагγй **морин** юм даа.

1. **Ардагханаа** татад гээрэй,

Арын ногоон ургаг лэ**.**

 **Эмнигхэнээ** татад гээрэй,

 Эрьеын ногоон ургаг лэ.

1. **Хазаартынгаа** халтираал hаань,

 Хадамал тахагγй болобол гээрэй.

Сл. хγд. *ардаг, эмниг*

**+** Агта, гγйгөөшэ, хазаарта, хγлэг гэhэн γгэнγγд юу тэмдэглэнэб?

Адли гγ, али дγтэрхы удхатай γгэнγγдые ***синонимууд***гэдэг. Синонимууд юумэ (харгы, зам), γйлэ (хэлэхэ, яриха), шэнжэ (зγрхэтэй, эрэлхэг) тэмдэглэжэ болохо.

*«Синоним»* хадаа греческэ «*синонимос»* («нэгэ нэрэтэй») гэhэн γгэhөө гарана.

***Эхир үгэнүүд***

Илгаhан зэргэлээ γгэнγγд нэгэ юумэ гγ, али хоёр ондоо юумэ тэмдэглэнэ гγ гэжэ ажаглагты.

Буряад зон хубсаhандаа **арhа шүрбэhэ** хэрэглэдэг байгаа. **Холо ойгуур худалдаа** **наймаа** хэжэ, хубсаhаяа гадарлаха бүд асардаг hэн. Эдэ бүхы **хубсаhа хунар** эхэнэр хүнэй гараар бүтэдэг байгаа.

***Эхир γгэнγγд*** *хамтадаа нэгэ удхатай байдаг.*

***S 1.***Синонимуудые ологты.

Илдам – налгай Баабгай – бартахи

Уйтан – уужам Тайзан – ендэр

Бγхэ – хγдэр Ульгам – хашан

Уйтан – хабшуу Үнэтэй – хямда

Зγргэ – субаса Ара – γбэр

Гγн – гγйхэн Дошхон – hэргэг

Сомохо – хуряаха Үгсγγр – уруудам

Словарна хγдэлмэри: *ендэр, субаса.*

***S 2.*** *Эдэ эхир γгэнγγдтэй мэдγγлэлнγγдые зохёогты.*

Эдеэ хоол, тоhо зөөхэй, тала дайда.